[{"text_idx": "#000009", "text": "Mae Dolen Ffermio yn gweithio\u2019n agos gyda chymunedau yn Wganda i wella ansawdd eu bywyd. Cyflwynodd Lorna brosiect yn ardal Ngora, sy\u2019n ardal wledig sy\u2019n brwydro yn erbyn effeithiau newid yn yr hinsawdd trwy wres gormodol, sychder, a glawiad anwastad. Soniodd Lorna am drigolion yn defnyddio llusernau cerosin, sy\u2019n peri risgiau ta\u0302n, iechyd a hinsawdd, ac felly am yr angen i symud i ddewisiadau eraill. Gan weithio gyda rhanddeiliaid lleol, cyflwynwyd llusernau solar a gynhyrchwyd yn lleol, a leihaodd y defnydd o cerosin yn llwyddiannus ac yn sylweddol ac a roddodd gyfleoedd ar gyfer hyfforddiant a gwybodaeth yn y maes hwn."}, {"text_idx": "#000010", "text": "Cymryd rhan yn y gweithdy"}, {"text_idx": "#000011", "text": "Gofynnwyd i gyfranogwyr drafod mewn grwpiau bach yr hyn y gellid ei wneud i leihau effaith hinsoddol eu gwaith, a sut y gallant gefnogi\u2019r cymunedau y maent yn gweithio gyda nhw yn well i addasu i newid yn yr hinsawdd. Arweiniodd hyn at drafodaeth grw\u0302p ynghylch ailasesu rhagdybiaethau busnes-fel-arfer, megis lleihau teithiau diangen i Affrica neu gyflwyno opsiynau arlwyo cynaliadwy. Pwysleisiwyd hefyd yr angen i rymuso sefydliadau partner yn Affrica is-Sahara i ofyn am yr hyn sydd ei angen arnynt ac awgrymu sut y gall Cymru helpu. Fel y dywedodd un cyfranogwr: \u201cMae llawer o agweddau ar newid hinsawdd a gwaith newid hinsawdd ac mae pobl i gyd yn cael eu heffeithio\u2019n wahanol ac angen atebion gwahanol.\u201d"}]